ડાંગ જિલ્લાના પૂર્વપટ્ટીના સરહદીય વિસ્તાર એવા કરાડાઆંબા ગામના ખૂબ જ સાધારણ શ્રમિક ખેડૂત લક્ષ્મણભાઇ ગાયકવાડની સુપુત્રી સરિતા ગાયકવાડના ખાતામાં સને ૨૦૧૩માં ૨૦૦ મીટર અને ૪૦૦ મીટરમાં ગોલ્ડ મેડલ બાદ સને ૨૦૧૪ના વર્ષ ઉડુપી (કર્ણાટક) ખાતે યોજાયેલી ૨૦૦ મીટરમાં ગોલ્ડ મેડલ (૨૫.૦૫ સેકન્ડ),૪૦૦ મીટરમાં સિલ્વર મેડલ (૫૫.૦૫ સેકન્ડ), સને ૨૦૧૫માં જમ્મુ કાશ્મીરમાં યોજાયેલી ૪૦૦ મીટરની સ્પર્ધાનો સિલ્વર મેડલ (૫૭.૮૪ સેકન્ડ), પટિયાલા ખાતે યોજાયેલી ઇન્ટર યુનિવર્સિટીની ૪૦૦ મીટરની સ્પર્ધાનો સિલ્વર મેડલ (૫૬.૩૦ સેકન્ડ), મેંગ્લોર ખાતે યોજાયેલી ૪૦૦ મીટરનો બ્રોન્ઝ (૫૫.૧૪ સેકન્ડ) અને હમણા જ સને ૨૦૧૬ના ખેલ મહાકુંભમાં વડોદરા ખાતે ચાર ગોલ્ડ અને એક સિલ્વર મેડલ મેળવીને તેની દાવેદારીને મજબૂત કરી છે.